લખનઉઃ પ્રધાનમંત્રી આવાસ યોજનાના ત્રણ વર્ષ પૂરા થવા પર લખનઉમાં આયોજિત કાર્યક્રમમાં ભાગ લેવા પહોંચેલા પ્રધાનમંત્રી નરેન્દ્ર મોદીએ પોતાની વિકાસ યોજનાઓ ગણાવી. સાથે જ વિપક્ષ પર ખૂબ નિશાન સાધ્યા. પીએમ મોદીએ ખાસ કરીને નામ લીધા વિના રાહુલ ગાંધી પર નિશાનો સાધ્યો. પીએમએ કહ્યું કે, મારા પર આરોપ લગાવાયો કે હું ચોકીદાર નહીં ભાગીદાર છું. આ આરોપ મારા માટે ઈનામ છે કારણ કે આ દેશના વિકાસમાં હું ભાગીદાર છું. પીએમએ પોતાના સંબોધનમાં પૂર્વ પીએમ અટલ બિહારી વાજપેયીને પણ યાદ કર્યા.